Σχεδιάγραμμα για τις ενότητες Η Τράπεζα της Ελλάδας και Η κρίση του 1932
				Η Τράπεζα της Ελλάδας

Η ίδρυση, οι στόχοι και τα αποτελέσματα της λειτουργίας της Τράπεζας της Ελλάδας
-Το 1927  με αφορμή το αίτημα της Ελλάδας στην Κοινωνία των Εθνών για παροχή πρόσθετου δανείου, τέθηκε το ζήτημα δημιουργίας μιας κεντρικής κρατικής τράπεζας που α)θα αναλάμβανε τη διαχείριση των χρεών β)την έκδοση χαρτονομίσματος και γ) την ενιαία εφαρμογή της κυβερνητικής πολιτικής.
-Παρά τις αντιδράσεις της Εθνικής Τράπεζας το Μάιο 1927 ιδρύθηκε η Τράπεζα της Ελλάδας, η οποία άρχισε τη λειτουργία της ένα χρόνο αργότερα.
-Πολύ γρήγορα πέτυχε σταθερές ισοτιμίες της δραχμής με τα ξένα νομίσματα, στηρίζοντας την έκδοση χαρτονομίσματος στα αποθέματά της σε χρυσό και συνάλλαγμα και εξασφαλίζοντας τη μετατρεψιμότητα του εθνικού νομίσματος σε χρυσό. 
-Η επιτυχία αυτή  1)οδήγησε τα οικονομικά σε περίοδο ευφορίας 2) βελτίωσε την πιστοληπτική ικανότητα του κράτους 3)ενίσχυσε την εισροή συναλλάγματος και τις επενδύσεις και 4) προκάλεσε μια ισχυρή δυναμική που επέτρεψε τις σημαντικές πολιτικές, θεσμικές και οικονομικές πρωτοβουλίες της τελευταίας κυβέρνησης του Ελευθέριου Βενιζέλου(1928-1932). 
-Η περίοδος αυτή κράτησε μέχρι τις αρχές του 1932, οπότε εκδηλώθηκαν στη χώρα οι συνέπειες της μεγάλης οικονομικής κρίσης που ξεκίνησε από τη Νέα Υόρκη το 1929.
				Η κρίση του 1932 
Η κατάσταση της Ελλάδας το 1932
-Η παγκόσμια οικονομική κρίση έφτασε στην Ελλάδα σε μία περίοδο «ευημερίας»=> 1)η εμπιστοσύνη των Ελλήνων σε ένα καλύτερο οικονομικά μέλλον είχε αποκατασταθεί 2)οι σκοτεινές εποχές της δεκαετίας του 1920 έδειχναν να απομακρύνονται 3) οι πληγές έκλειναν 4)η φτώχεια περιοριζόταν και 5) το κράτος έδειχνε να σχεδιάζει το μέλλον με μεγαλύτερη αυτοπεποίθηση και αισιοδοξία.
Οι προσπάθειες αποτροπής της κρίσης και οι οικονομικές συνέπειες
-Οι προσπάθειες της κυβέρνησης να αποτρέψει την κρίση εξάντλησαν τα αποθέματα σε χρυσό και συνάλλαγμα.
-Την άνοιξη του 1932 η κυβέρνηση ανέστειλε τη μετατρεψιμότητα του νομίσματος και ανέστειλε την εξυπηρέτηση των εξωτερικών δανείων.
-Έτσι εγκαινιάστηκε α)μια περίοδος ισχυρού κρατικού παρεμβατισμού στα οικονομικά ζητήματα, ιδίως στις εξωτερικές συναλλαγές και β)μια πολιτική προστατευτισμού με σκοπό την αυτάρκεια της χώρας.
-Η Ελλάδα μπήκε με τη σειρά της στο χώρο της κλειστής οικονομίας όπου οι συναλλαγές καθοριζόταν περισσότερο από γραφειοκρατικές διαδικασίες παρά από ελεύθερες οικονομικές συμφωνίες.
Η μέθοδος διακανονισμού «κλήριγκ» και τα αποτελέσματά της
-Στο εξωτερικό εμπόριο κυριάρχησε προοδευτικά η μέθοδος διακανονισμού «κλήριγκ» 
-Οι διεθνείς συναλλαγές δε γίνονταν δηλαδή με βάση το μετατρέψιμο συνάλλαγμα αλλά με βάση διακρατικές συμφωνίες που κοστολογούσαν τα προς ανταλλαγή προϊόντα και φρόντιζαν να ισοσκελίσουν την αξία των εισαγωγών με την αντίστοιχη των εξαγωγών στο πλαίσιο ειδικών λογαριασμών.
-Για μια χώρα όπως η Ελλάδα όπου οι συναλλαγές με το εξωτερικό ήταν έντονα ελλειμματικές η διαδικασία αυτή πέρα από τα αρνητικά, είχε και θετικά στοιχεία.
Οι επιπτώσεις της κρίσης στο πολιτικό πεδίο
-Οι πιο σημαντικές επιπτώσεις της κρίσης βρίσκονταν στο πολιτικό πεδίο.
-Τα ισχυρά συγκεντρωτικά κράτη που αναδείχθηκαν μέσα από αυτές τις διαδικασίες προκαλούσαν την ανάδειξη και την κυριαρχία ολοκληρωτικών καθεστώτων σε πολλά ευρωπαϊκά κράτη. Καθώς προχωρούσε η δεκαετία του 1930 ολοένα και περισσότερα κράτη αποκτούσαν διδακτορικά ή φασιστικά καθεστώτα.
-Η Ελλάδα δεν ξέφυγε από το γενικό κανόνα=> 4 Αυγούστου 1936 ο Ιωάννης Μεταξάς με την ανοχή του παλατιού προχώρησε στην κατάλυση του κοινοβουλευτικού καθεστώτος και στην επιβολή δικτατορίας.   
